**ΔΕΛΤΙΟ ΤΥΠΟΥ**

Λαμία, 12 Απριλίου 2017

**Έργα 8,5 εκ ευρώ στα σχολεία της Στερεάς Ελλάδας**

Στην τελική ευθεία μπαίνουν 7 έργα αναβάθμισης και εκσυγχρονισμού των υποδομών προσχολικής, πρωτοβάθμιας και δευτεροβάθμιας εκπαίδευσης της Στερεάς Ελλάδας. Πρόκειται για έργα συνολικού προϋπολογισμού **8.575.805,40 ευρώ** που εντάσσονται στο Περιφερειακό Επιχειρησιακό Πρόγραμμα και καλύπτονται από το Ευρωπαϊκό Ταμείο Περιφερειακής Ανάπτυξης.

Αναλυτικά:

1. Κατασκευάζεται το 1ο Δημοτικό Σχολείο Ερέτριας με προϋπολογισμό 2.500.000ευρώ.

2. Κατασκευάζεται νέο κτίριο στο χώρο του 2ου Δημοτικού Σχολείου Καρπενησίου με προϋπολογισμό 1.195.000,00 €.

3. Κατασκευάζεται νέα πτέρυγα στο 1ο Δημοτικό Σχολείο Άμφισσας με προϋπολογισμό 1.461.522,40 €.

4. Κατασκευάζεται αίθουσα πολλαπλών χρήσεων και νέων διδακτηρίων στο 8ο Δημοτικό Σχολείο Λαμίας με προϋπολογισμό 795.000ευρώ.

5. Ολοκληρώνονται τα έργα της αίθουσας πολλαπλών χρήσεων και πραγματοποιούνται παρεμβάσεις αναδιαρρύθμισης και αναβάθμισης των εγκαταστάσεων του 6ου Δημοτικού Σχολείου Λιβαδειάς με προϋπολογισμό 468.415,00 €.

6. «Αναβάθμιση υποδομών προσχολικής, πρωτοβάθμιας και δευτεροβάθμιας εκπαίδευσης» με δικαιούχο το Υπουργείο Παιδείας, Έρευνας και Θρησκευμάτων (Επιτελική Δομή ΕΣΠΑ Τομέα Παιδείας) και συνολική δημόσια δαπάνη 1.910.868,00 €.

7. Προσθήκη κατ’ επέκταση στο 6 Ολοήμερο Νηπιαγωγείο Λαμίας με προϋπολογισμό 245.000,00 €.

«Τέτοια είναι τα έργα που «τρέχουμε» για να εντάξουμε στο Περιφερειακό Επιχειρησιακό Πρόγραμμα. Έργα που αφορούν στην δημιουργία νέων υποδομών και στον εκσυγχρονισμό αυτών που διαθέτουμε, σε όλους τους τομείς της καθημερινότητας. Αυτό που επιδιώκουμε είναι να αλλάξουμε τον μίζερο κανόνα που θέλει κακούς δρόμους, παλιές αίθουσες για τους μαθητές και γενικά μία κακή καθημερινή ζωή στην Στερεά Ελλάδα. Αυτό γίνεται βήμα βήμα και νομίζω ότι το καταφέρνουμε» δήλωσε ο Περιφερειάρχης Στερεάς Ελλάδας Κώστας Μπακογιάννης με αφορμή την ένταξη των έργων στο Περιφερειακό Επιχειρησιακό Πρόγραμμα.